ARBV Simón Bolívar (BE-11)

ARBV Simón Bolívar (BE-11) Venezuelako Itsas Armadaren bergantin-goleta da, eskola-itsasontzi moduan erabiltzen dutena. Bertan,  Venezuelako Itsas Eskolako kadeteek praktikarako bidaiak eta borondate oneko itsas bidaiak egiten dituzte.

Barque motako haize-oihal bat du, 1650 m²-ko azalera duena. Hiru mastako belaontzia da, guztira 23 bela dituena.

 Historia 
Venezuelako Itsas Armadak 1978an enkargatua, Simón Bolívar itsasontzia 1979ko azaroaren 21ean ureratu zuten Bilboko Celaya ontziolaren 187 harmailan. Celaya ontziolek Hispanoamerikako armadentzat eskola-itsasontzi gisa diseinatu eta eraikitako belaontzi handien artean hirugarrena eta azkena zen; besteak 1967an uretaratutako Gloria kolonbiarra, 1976an uretaratutako Guayas ekuadortarra eta 1981ean uretaratutako Cuauhtémoc mexikarra dira.

AB Simón Bolívar (BE-11) itsasontziak hirurehun eta laurogeita hamahiru mila eta berrogeita bost (393.045) itsas milia nabigatu ditu uretatik, eta instrukzioko hogeita hamaika (31) itsas bidaia egin ditu.Venezuela: Buque escuela “Simón Bolívar”  AB Simón Bolívar (BE-11) itsasontzi.eskola, Venezuelako Errepublika Bolivartarreko Armadaren ikurra izateaz gain. 2002. urtean, presidentearen aginduz, ontzi hori lehen aldiz sartu zen mantentze prozesu handiago batean eta kroskoa eta egitura berreraikitzeko prozesu batean Diques y Astilleros Nacionales C.A. (Dianca) ontziolan, unitatearen baldintzak hobetzeko. Sei urteko mantentze-lanen ondoren, itsasora bota zuten berriro 2008an.

2009ko otsailaren 28an, igandean, itsasoratu zen berriz ere itsas kadeteen entrenamendu-misioko eskola-ontzia, FANBeko prestakuntza-eskoletako kadete onenekin batera.

 Erreferentziak 

 Kanpo estekak 

Kategoria:Venezuelako itsasontziak
Kategoria:Euskal Herrian eraikitako itsasontziak
Kategoria:Eskola-itsasontziak
Kategoria:Belaontziak